Sarkadkeresztúr Község Önkormányzat  Képviselő-testületének

14/2011. (IX.30.) KT.  rendelete
a hivatali helyiségen, illetve hivatali időn kívül történő házasságkötés és egyéb családi események társadalmi megünneplésének szabályairól,
valamint az azokért fizetendő díjak mértékéről
Sarkadkeresztúr Község Képviselő-testülete a Magyar Köztársaság Alkotmányáról szóló 1949. évi XX. törvény 44/A. §. /2/ bekezdésében meghatározott eredeti jogalkotói jogkörében

eljárva, az anyakönyvi eljárásról szóló 1982. évi 17. törvényerejű rendelet 42/A. §. /4/ bekezdésében kapott felhatalmazás alapján a helyi önkormányzatokról szóló 1990. évi LXV. törvény 1. §. /3/ bekezdésében meghatározott feladatkörében eljárva a következőket rendeli el:

A rendelet hatálya

1.§.

A rendelet hatálya Sarkadkeresztúr Község Önkormányzata (továbbiakban: Önkormányzat) közigazgatási területén történő házasságkötésre és bejegyzett élettársi kapcsolatok eljárásai és egyéb családi események társadalmi megünneplése kapcsán ebben a rendeletben megjelölt szolgáltatásokat (a továbbiakban: anyakönyvi esemény igénybe vevőkre terjed ki. 

Anyakönyvi esemény lebonyolítása

2.§.

/1/
A hivatali helyiségen kívüli anyakönyvi esemény engedélyezése során figyelemmel kell lenni a hivatali helyiségbe előjegyzett és felvett anyakönyvi eseményekre, azok lebonyolítását a hivatali helyiségen kívüli anyakönyvi esemény nem veszélyeztetheti.

Az anyakönyvi eseményért fizetendő díjak mértéke

3.§.

/1/
A hivatali helyiségben az anyakönyvi esemény lebonyolításának szolgáltatási díja hivatali munkaidőn túl 6.000.- Ft, mely a tárgyi és személyi feltételek biztosítását tartalmazza.

/2/
A hivatali helyiségen kívüli hivatali munkaidőben vagy munkaidőn túl történő anyakönyvi esemény lebonyolításának szolgáltatási díja egységesen 8.000.- Ft.

/3/
Rendkívüli körülmény esetén, különös tekintettel a házasulók, valamint az élettársi
kapcsolatot létesíteni kívánók valamelyikének közeli halállal fenyegető egészségi állapotára, az egészségügyi és szociális intézményben, továbbá a lakáson lebonyolított anyakönyvi esemény díjmentes.

Az anyakönyvvezetőt megillető díjazás

4.§.

/1/
Ezen rendelet 3.§-ának /2/ bekezdésében meghatározott összegből az anyakönyvi esemény lebonyolításában közreműködő anyakönyvvezetőt eseményenként bruttó 5.000.- Ft díjazás illeti meg.

/2/
Ezen rendelet 3.§. /3/ bekezdésében meghatározott összegből a hivatali munkaidőn túl történő anyakönyvi esemény lebonyolításában közreműködő anyakönyvvezetőt eseményenként bruttó 5.000.- Ft díjazás illeti meg.

Záró rendelkezések

5.§.

/1/

Ezen rendelet 2011. október 1. napján lép hatályba, ezzel egyidejűleg a 7/2011.  (IV.4.) KT. rendelet hatályon kívül helyezve.   

Sarkadkeresztúr, 2011. szeptember 22.
                   Bakucz Péter                                                

      Ilyés Sándor
                   polgármester                                                          
          jegyző 
Záradék:
A rendelet kihirdetve:

Sarkadkeresztúr, 2011. szeptember 30.
                Ilyés Sándor
                    jegyző 
